|  |
| --- |
| **UNITAT DIDÀCTICA: SUPORTS TECNOLÒGICS EN LA DIVERSITAT FUNCIONAL** |
| **Indicadors Competencials** | **Autoavaluació Breu** |
| **La UD té per objectiu respondre una pregunta/resoldre un problema?** | Si. L’objectiu de la Unitat Didàctica és plantejar noves alternatives al tractament tecnològic de la diversitat, tot resolent els dubtes sobre els mecanismes existents, i a partir d’aquest coneixement, fer noves propostes més ajustades a les necessitats d’avui en dia. |
| **La introducció és atractiva? (es lliga al context vital de l’alumne o a preguntes que s’han pogut plantejar?)** | Si, ja que l’alumnat ha mostrat interès per a saber més respecte el dia a dia amb les persones amb diversitat funcional, ja que en el centre hi ha prou exemples però manca d’informació al respecte de com funcionen en el dia a dia. El projecte interdisciplinari, en el seu origen, va ser pensat a partir d’aquesta convivencia en el centre.  |
| **Els continguts s’estructuren entorn d’una tasca?** | Si. El coneixement que es genera està articulat a partir de l’elaboració d’un PowerPoint de manera col·laborativa que han de presentar oralment a una audiencia. En aquest PowerPoint no només cal plasmar la cerca d’informació, sino que cal suggerir innovacions en matèria tècnica i tecnològica i suggerències de com podrien ser aquests nous suports. |
| **S’elabora un producte en cada UD?** | Si. El producte a elaborar, com s’ha dit anteriorment és una presentació en format PowerPoint que serà avaluada per part dels companys i de la docent. Aquestes presentacions poden ser compartides entre els grups i poden servir com a font d’informació.  |
| **Treballa coneixements adquirits anteriorment i estimula nous aprenentatges?** | No/si. Hi ha coneixements que no s’han adquirit prèviament de manera explícita a les matèries, però hi ha una estimulació per a l’aprenentatge de nous conceptes.  |
| **Es relacionen diferents coneixements d’altres matèries?** | Si. L’expressió i correcció escrita és molt important, i es vincula amb les assignatures de llengües.  |
| **La UD ofereix tasques  que permeten resolucions diferents, estimulant la creativitat?** | Si. No hi ha una única manera de realitzar les presentacions, i cadascuna d’elles serà diferent, ja que abordarà un àmbit diferent dels altres. El disseny de les presentacions, els recursos i les propostes d’innovacions no es troben prefixades.  |
| **Implica la utilització de diversos materials i recursos per a treballar els continguts?** | Si. Implica l’ús de les noves tecnologies per tal d’accedir a la informació que necessiten. Cal que cerquin en diferents fonts documentals (també poden preguntar directament a la gent que pateix les deficiències corresponents). Han d’elaborar una presentació PowerPoint, i per tant, implica usar eines web i d’ofimàtica.  |
| **Utilitza internet per a fer-ne un ús de, com a mínim els aspectes següents: interactivitat, múltiples punts de vista, informació actual?** | Si. Cal que emprin el recurs internet per a la cerca d’informació actualitzada i obtenir punts de vista que provinguin de fonts diverses.  |
| **Es treballen els aspectes següents? Comprensió lectora, expressió oral i escrita, comunicació audiovisual, TIC, educació en valors.** | Si. Sobre tot es treballen les noves tecnologies (TIC) i la comunicació audiovisual a partir de la presentació oral d’allò que s’ha realitzat en grup. L’educació en valors és transversal a totes les UD del projecte; en aquesta és quelcom essencial, ja que tant en la manera de treballar cooperativa com en l’essència del projecte cal que es treballi l’empatia, el respecte per cada condició humana i la convivència dins un mateix sistema (en aquest cas, l’escolar). |
| **Es fomenta l’autonomia de l’alumnat?** | Si. Es proposa l’elaboració d’un PowePoint sota unes consignes bàsiques. Cal que el grup s’autogestioni mitjançant el repartiment de les tasques (responsabilitats), i elaborar el producte final de manera autònoma.  |
| **S’intervé a partir de preguntes adequades més que amb explicacions?** | En part. S’obre el debat al principi de la UD, però no és quelcom que serveixi per a generar més coneixement sobre la matèria. No hi ha explicacions, tot i que tampoc s’explica a través de preguntes.  |
| **Es complementa el treball autònom amb el grupal?** | Si. Les tasques i responsabilitats de cada membre del grup han de repercutir en la qualitat del producte elaborat i l’adequació que demana la professora.  |
| **En el treball en equip s’han definit rols que proporcionen múltiples perspectives des de les quals estudiar el tema?** | Si. S’han definit els rols de “coordinador”, “tecnòleg” i “dissenyador”. Això permet que mitjançant l’intercanvi de rols, diferents perfils d’alumnat puguin realitzar activitats significatives. Els grups són prou heterogenis per a que hi hagin exemples positius i alumnes que puguin servir de suport per a d’altres. |
| **Implica raonar sobre el que s’ha fet i justificar els resultats?** | Si. Les propostes d’innovació de nous suports i tecnologies per a la inclusió del col·lectiu afectat per deficiències implica conéixer aquestes i reflexionar sobre els dispositius que ja existeixen, tot raonant i justificant les noves millores que es podrien implementar.  |
| **S’avança en la representació de manera cada vegada més precisa usant progressivament un llenguatge més acurat?** | Si. Ja que el grup s’ha de centrar en diferents suports tècnics i tecnològics, cal que coneixin el vocabulari que s’empra en aquests contextos. Des de l’assignatura de tecnologia hi ha una primera aproximació a aquests termes.  |
| **Inclou una rúbrica d’avaluació?** | Si. Inclou la rúbrica per a la valoració de la presentació oral, a banda d’una avaluació quantitativa alumne-alumne. |
| **Conté una conclusió amb un vincle clar amb la introducció? Exposa clarament les tasques cognitives dels alumnes i suggereix com aquest aprenentatge es podria aplicar a altres qüestions i àmbits?** | En part. La conclusió és la diversitat en la societat que vivim, i com el concepte d’inclusió ha d’anar lligat a la superació de les barreres físiques que encara hi queden. En ser conscients de les mancances que presenten els suports que fan servir avui en dia les persones amb diferents deficiències, se’n és conscient de la dificultat amb la qual poden viure el seu dia a dia. La reflexió de millora provoca aquesta tasca cognitiva de pensament i troballa de noves solucions que es puguin implementar sobre el tema treballat.  |